Vyšný Žabí štít

Vyšný Žabí štítIn: Názvy vrchov, dolín, priesmykov a sediel. Bratislava: Úrad geodézie, kartografie a katastra SR. (Vysoké Tatry. Turistická mapa. 1 : 50 000. 14. vydanie. Harmanec: VKÚ, a. s., 2023.; ) je vrch v Tatrách na slovensko-poľskej hranici. Leží v závere Žabej Bielovodskej doliny, južne od obce Tatranská Javorina, približne  severozápadne od Popradu. Často býva nepresne označovaný ako "Veľký Žabí štít".

 Poloha 
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží na slovensko-poľskej hranici, na pomedzí Prešovského kraja a Malopoľského vojvodstva. Severná a východná časť hrebeňa zasahuje do okresu Poprad a katastra obce Tatranská Javorina, juhozápadná prináleží do Powiatu tatrzańského a gminy Tatranská Bukovina. Najbližším sídlom je severne situovaná Tatranská Javorina, severovýchodne sa nachádza Ždiar, južne Vyšné Hágy a Štrbské Pleso a severozápadne mesto Zakopané. Štít sa nachádza v Tatranskom národnom parku a národnej prírodnej rezervácii Bielovodská dolina, na poľskom území sa nachádza Tatrzański Park Narodowy.

 Opis 
Vyšný Žabí štít je výrazný pohraničný uzlový štít v severnej rázsoche, vybiehajúcej z Rysov v hlavnom hrebeni Vysokých Tatier a oddeľujúcej Bielovodskú dolinu od poľskej Doliny Rybieho potoka. Cez vrchol prechádza aj hranica oblasti zákazu horolezectva, týkajúca sa aj jeho 500 – metrovej trojuholníkovej severnej steny. Žabia Bielovodská dolina, do ktorej stena spadá, je rezerváciou s najvyšším stupňom ochrany. Južnú hranicu oblasti zákazu tvorí spojnica Veľký Žabí štít – Ťažké (České) pleso. Od Malých Rysov ho oddeľuje Česká štrbina, od Mlynára na SV zasa Mlynárovo sedlo. Druhá, pohraničná vetva na SZ pokračuje cez Vyšné Bielovodské sedlo na Žabí Mních, Malý Žabí štít a Sedem Granátov. Z nich hranica zbieha do potoka Biela voda (Bialka).

Severne sa v Žabej Bielovodskej doline nachádza Vyšné a Nižné Bielovodské Žabie pleso, ktorými voda z tejto časti odteká Žabím potokom do Bielej vody v povodí Dunajca. Juhovýchodne leží Spádová dolinka, čoby odnož Ťažkej doliny, ktorými vodu z južných svahov odvádza Ťažký potok. Na západnom úpätí sa v Doline Rybiego Potoku nachádza Czarny Staw pod Rysami a severnejšie aj Morské oko, ktorými vodu do Bielej vody odvádza Rybí potok.

Severne sa nachádza Opalony wierch (), Wielki Woloszyn (), Skrajny Woloszyn (), Nižný Žabí štít (), Malý Mlynár () a Zámky (), východne sa vypína Široká (), Mlynár (), Žabí vrch (), Svišťový štít () a Hrubá veža (), južne Kačacia veža (), Gánok (), Rysy () a Žabia veža () a západne Hincova veža (), Veľký Mengusovský štít (), Čubrina (), Hrubý štít (), Mních () a Miedziane (). Na vrchol nevedie značený turistický chodník.

 Výhľady 
Turisticky voľne neprístupný skalnatý vrchol umožňuje kruhový rozhľad. Vzhľadom na nadmorskú výšku a okolitý terén sú viditeľné blízke doliny a okolité vrcholy Vysokých Tatier, časť hrebeňa Belianskych Tatier a podhorie v poľskej časti.

 Prístup 
Vrch je súčasťou národnej prírodnej rezervácie a Tatranského národného parku, preto vrchol nie je voľne prístupný. Výstup naň je možný len s horským vodcom.

 Horolezecké výstupy 
 1905  Prvý výstup, cez Vyšné Bielovodské sedlo J. Chmielowski, K. Jordán, K. Bachleda, A. Kroebl, S. Krygowski, T. Lopuszański, J. Bachleda, J. Karpiel, J. Maruszarz a J. Stópka, chodecky.
 1909 Prvovýstup S. Porebski cez Ťažkú (Českú) štrbinu, I.
 1959 Zimná tragédia v severnej stene: J. Biedermann, J. Panfil a M. Hensol zahynuli v lavíne, ktorá ich zmietla až do plesa.

Horolezecky najzaujímavejšia bola práve 500-metrová severná stena s ťažkými cestami, napr. Orlowski – Źulawski VI, alebo cesta bratov Krížovcov.

 Galéria 

 Referencie 

 A. Puškáš, Vysoké Tatry – horolezecký sprievodca, monografia, VI. diel, Šport 1979.

 Pozri aj 
 Vysoké Tatry
 Bielovodská dolina (národná prírodná rezervácia)
 Tatranský národný park
 Zoznam vrcholov vo Vysokých Tatrách

 Externé odkazy 
 Poloha na turistickej mape
 Skupinové foto zo severu
 Popis podľa Andrášiho 
 Žabia dolina
 Mapa zákazu lezenia

Kategória:Dvojtisícovky na Slovensku
Kategória:Dvojtisícovky v Poľsku
Kategória:Vrchy Vysokých Tatier
Kategória:Vrchy v okrese Poprad
Kategória:Tatranská Javorina
Kategória:Vrchy v Malopoľskom vojvodstve